LIETUVOS BANKO VALDYBA

NUTARIMAS

DĖL LIETUVOS BANKO VALDYBOS 2013 m. vasario 28 d. NUTARIMO NR. 03-45 „DĖL Informacinio dokumento, privalomo rengti viešai platinant vidutinio dydžio emisijas, rengimo reikalavimų ir išimčių, kai jo rengti nereikia, patvirtinimo“ pakeitimo

2014 m. spalio 30 d. Nr. 03-269

Vilnius

Lietuvos banko valdyba n u t a r i a:

1. Pakeisti Informacinio dokumento, privalomo rengti viešai platinant vidutinio dydžio emisijas, rengimo reikalavimų ir išimčių, kai jo rengti nereikia, patvirtintų Lietuvos banko valdybos 2013 m. vasario 28 d. nutarimu Nr. 03-45 „Dėl Informacinio dokumento, privalomo rengti viešai platinant vidutinio dydžio emisijas, rengimo reikalavimų ir išimčių, kai jo rengti nereikia, patvirtinimo“, 2 punktą ir jį išdėstyti taip:

„2. Vidutinio dydžio emisija laikomas išleidimas viešai platinamų akcinės bendrovės (toliau – bendrovė) vertybinių popierių, kurių bendra pardavimo vertė viršija 100 000 Eur, tačiau nesiekia 5 000 000 Eur per 12 mėnesių laikotarpį, ir kurių viešas platinimas nepatenka į vertybinių popierių rinką reglamentuojančių teisės aktų reguliavimo sritį.“

2. Nustatyti, kad šis nutarimas įsigalioja 2015 m. sausio 1 d.

Valdybos pirmininkas	Vitas Vasiliauskas